Osztályozó vizsgák követelményei

Természettudomány

**5. évfolyam**

A tanuló:

* legyen képes a természeti formák, élőlények, egyszerű jelenségek, folyamatok megfigyelésére,
* legyen képes az élő és élettelen világ ok-okozati összefüggéseinek felismerésére, példákkal történő illusztrálására,
* ismerje a térkép ábrázolásmódja és a valóság közötti kapcsolatot, a térkép jelkulcsának használatával igazodjon el – elemi szinten – Magyarország domborzativízrajzi, közigazgatási térképein,
* ismerje az időjárási elemeit, fogalmazza meg, milyen az aktuális időjárás,
* tudjon különbséget tenni az időjárás és az éghajlat között,
* ismerje hazánk éghajlatának jellemzőit,
* ismerje fel a legfontosabb felszínformákat a valóságban és a térképen,
* tudjon példákat mondani a hazai nagytájak természeti-, társadalmi-, környezeti értékeire,
* legyen képes felismerni, megnevezni az őszi és a tavaszi kertben megismert élőlényeket,
* ismerje és hasznosítsa a gyümölcs- és zöldségfélék táplálkozásban betöltött szerepét, fogyasztásuk egészségügyi szabályait,
* ismerje fel és tudja jellemezni a megismert állatok küllemét, testfelépítését, életmódját és az emberhez való kapcsolatát,
* ismerje a háziállatok tenyésztésének célját és az egészséges állattartás ismérveit,
* rendelkezzen a növényi és állati termékek fogyasztásának elemi egészségügyi ismereteivel és gyakorlatával,
* Ismerje az emberi szervezet felépítését, működését, serdülőkori változásait és okait.